Na temelju članka 5. Odluke o davanju u zakup i na drugo korištenje javnih površina (Službeni glasnik Grada Zagreba 9/15 i 17/16), gradonačelnik Grada Zagreba raspisuje

**JAVNI NATJEČAJ**

**za davanje u zakup lokacija – mjesta na javnim površinama**

 **za postavljanje kioska na području Grada Zagreba**

1. Raspisuje se javni natječaj za davanje u zakup lokacija – mjesta na javnim površinama za postavljanje kioska prema niže navedenom tabelarnom prikazu.

 **GRADSKA ČETVRT GORNJI GRAD – MEDVEŠČAK**

|  **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 8. | Bijenička – Ružičnjak \* | - trgovina mješovitom robom | 15,00 | 1.800,00 | 40,00 |

 **GRADSKA ČETVRT TRNJE**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 15. | Prisavlje, južno od parkirališta između "Kockice" i nebodera, k.č. br. 4853/1 k.o. Trnje | - ugostiteljske usluge | 15,00 | 2.700,00 | 60,00 |
| 31. | Savska - Gagarinov put \* | - trgovina mješovitom robom | 15,00 | 1.800,00 | 40,00 |

**GRADSKA ČETVRT MAKSIMIR**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 1. | Kvaternikov trg(kiosk u vlasništvu Grada Zagreba) | - trgovina cvijećem i svijećama kiosk oznake broj 3 | 7,56 | 2.041,20 | 90,00 |
| - trgovina cvijećem i svijećama kiosk oznake broj 9 | 7,56 | 2.041,20 | 90,00 |
| - trgovina cvijećem i svijećama kiosk oznake broj 10 | 7,56 | 2.041,20 | 90,00 |
| - trgovina cvijećem i svijećama kiosk oznake broj 14 | 7,56 | 2.041,20 | 90,00 |
| 7. | Maksimirska – Švarcova | - trgovina mješovitom robom | 15,00 | 1.800,00 | 40,00 |
| 20. | Južna strana Augustinčićeve, sjev. od k. br. 14 | - trgovina prehrambenim proizvodima (mljekomat) | 15,00 | 1.575,00 | 35,00 |
|   |   |  |  |  |  |
| 25. | Jordanovac kod škole \* | - trgovina mješovitom robom | 15,00 | 1.800,00 | 40,00 |
| 34. | Bijenička k.č.br. 1848 k.o. Maksimirnasuprot Bijeničkoj cesti 92a | - ugostiteljske usluge | 15,00 | 2.700,00 | 60,00 |
|   |   |  |  |  |  |

**GRADSKA ČETVRT PEŠČENICA - ŽITNJAK**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 22. | Ul. grada Chicaga, nasuprot k. br. 18, k.č. br. 4207/43 k.o. Žitnjak | - trgovina voćem i povrćem | 15,00 | 1.800,00 | 40,00 |
| 24. | V. Resnik, kod groblja, k.č. br. 4108/1 k.o. Resnik | - trgovina cvijećem i svijećama | 15,00 | 1.800,00 | 40,00 |

 **GRADSKA ČETVRT NOVI ZAGREB - ISTOK**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 3. | Balokovićeva - Adamićeva | - trgovina prehrambenim proizvodima (mljekomat) | 15,00 | 1.575,00 | 35,00 |
|   |   |  |  |  |  |
|   |   |  |  |  |  |

**GRADSKA ČETVRT NOVI ZAGREB - ZAPAD**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 3. | Siget - preko puta HAK-a | - uslužna djelatnost (osiguranje vozila) | 15,00 | 2.025,00 | 45,00 |
|   |   |  |  |  |  |
| 5. | Trnsko - Alkarski put k.č. br. 1543/1 i 1568/3 k.o. Klara | - trgovina prehrambenim proizvodima (mljekomat) | 15,00 | 1.575,00 | 35,00 |
|   |   |  |  |  |  |

 **GRADSKA ČETVRT TREŠNJEVKA - SJEVER**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 7. | Ul. D. Golika - Hanamanova ulica | - trgovina novinama i duhanskim prerađevinama | 15,00 | 1.800,00 | 40,00 |

**GRADSKA ČETVRT TREŠNJEVKA - JUG**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 9. | Horvaćanska - Ul. Hrvatskog sokola, sjeverozapad | - ugostiteljske usluge | 15,00 | 2.700,00 | 60,00 |
| 18. | Ul. Petrine - Jarunska cesta | - trgovina novinama i duhanskim prerađevinama | 15,00 | 1.800,00 | 40,00 |
| 24. | Ujevićeva - Albaharijeva | - trgovina prehrambenim proizvodima (mljekomat) | 15,00 | 1.575,00 | 35,00 |
|   |   |  |  |  |  |
| 25. | Ul. J. Slavenskoga - nasuprot k. br. 12, k.č. br. 5682 k.o. Vrapče | - trgovina prehrambenim proizvodima (mljekomat) | 15,00 | 1.575,00 | 35,00 |
|   |   |  |  |  |  |
| 30. | Palinovečka - Kutnjački put, istočno, k.č. br. 5883/5 k.o. Vrapče | - trgovina prehrambenim proizvodima (mljekomat) | 15,00 | 1.575,00 | 35,00 |
|   |   |  |  |  |  |

**GRADSKA ČETVRT GORNJA DUBRAVA**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 6. | Ul. Dubrava, između k. br. 31 i 33, k.č. br. 6239/2 k.o. Dubrava  | - trgovina cvijećem i svijećama | 15,00 | 1.800,00 | 40,00 |
| 19. | Trnovčica - ulaz u naselje, jug, k.č. br. 2729 k.o. Dubrava | - trgovina cvijećem i svijećama | 15,00 | 1.800,00 | 40,00 |
| 24. | Aleja Blaža Jurišića, uz ŠRC Klaka, k.č. br. 2931/1 k.o. Dubrava | - trgovina voćem i povrćem | 15,00 | 1.800,00 | 40,00 |
|  |  |  |  |

**GRADSKA ČETVRT DONJA DUBRAVA**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 2. | Aleja platana - Čulinečka, sjeveroistok, k.č. br. 8547 i 8576/1 k.o. Dubrava | - trgovina novinama i duhanskim prerađevinama | 15,00 | 1.800,00 | 40,00 |
| - trgovina cvijećem i svijećama | 15,00 | 1.800,00 | 40,00 |

  **GRADSKA ČETVRT PODSUSED - VRAPČE**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 3. | Gajnice, kod doma zdravlja | - trgovina mješovitom robom | 15,00 | 1.125,00 | 25,00 |
| - trgovina prehrambenim proizvodima (mljekomat) | 15,00 | 900,00 | 20,00 |
| 5. | Bizek - autobusno okretište, k.č. br. 3493/2 k.o. Gornji Stenjevec | - trgovina novinama i duhanskim prerađevinama | 15,00 | 900,00 | 20,00 |
| 8. | Vrapčanska kod k. br. 166, k.č. br. 2445/1 k.o. Gornje Vrapče | - trgovina novinama i duhanskim prerađevinama | 15,00 | 900,00 | 20,00 |
|  |  |  |  |

 **GRADSKA ČETVRT PODSLJEME**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn** **mjesečno po m²** |
| --- | --- | --- | --- | --- | --- |
| 2. | Šestinski trg, ispred crkve, k.č. br. 4641 k.o. Šestine | - trgovina cvijećem i svijećama | 15,00 | 900,00 | 20,00 |
|  |  |  |  |

 **GRADSKA ČETVRT SESVETE**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 2. | Trakošćanska - Selčinska, južno od k. br. 16 | - trgovina voćem i povrćem- trgovina novinama i duhanskim prerađevinama | 15,00 | 1.125,00 | 25,00 |
| 15,00 | 900,00 | 20,00 |
|  |  |  |  |  |  |
| 8. | Luka, Ul. I. Tijardovića - istočno od parkirališta, k.č. br. 7256/1 k.o. Sesvete | - trgovina voćem i povrćem | 15,00 | 1.125,00 | 25,00 |

 **GRADSKA ČETVRT BREZOVICA**

| **Broj lokacije** | **NAZIV LOKACIJE** | **Namjena** | **POVRŠINA** **u m²** | **POČETNI IZNOS****JEDNOKRATNE NAKNADE u kn** | **ZAKUPNINA u kn –****mjesečno po m²** |
| --- | --- | --- | --- | --- | --- |
| 1. | Brezovica, uz sjeverozapadni zid groblja | - trgovina cvijećem i svijećama | 15,00 | 900,00 | 20,00 |
| 2. | Brezovička cesta kod k. br. 94 (kod Uniona), k.č. br. 4167 k.o. Brezovica | - trgovina voćem i povrćem | 15,00 | 1.125,00 | 25,00 |
| 3. | Brezovička cesta kod k. br. 100, sjeverno od objekta MS Brezovica, k.č. br. 2332/1 k.o. Brezovica | - trgovina pekarskim proizvodima | 15,00 | 900,00 | 20,00 |
| 4. | Dragonožec, Donjodragonoška - Turopoljska, k.č. br. 2859 k.o. Dragonožec | - trgovina voćem i povrćem- trgovina novinama i duhanskim prerađevinama | 15,00 | 1.125,00 | 25,00 |
| 15,00 | 900,00 | 20,00 |

 Površina kioska ovisit će o prostornim mogućnostima lokacije – mjesta na koju se postavlja.

\*Na lokaciji – mjestu nalazi se kiosk bivšeg zakupca

1. Ponudu za javni natječaj može podnijeti fizička osoba, fizička osoba obrtnik i pravna osoba.
2. Osobe koje sudjeluju u javnom natječaju moraju položiti jamstvo za ozbiljnost ponude u visini početnog iznosa jednokratne naknade.
3. Lokacije – mjesta daju se u zakup na deset (10) godina.
4. Ponuditelj čija je ponuda utvrđena kao najpovoljnija dužan je jednokratnu naknadu platiti prije sklapanja ugovora.
5. Zakupnina se plaća mjesečno sukladno Pravilniku o kriterijima za određivanje zakupnina i naknada za korištenje javnih površina za postavljanje kioska, pokretnih naprava, privremenih građevina, komunalnih objekata u općoj uporabi, organiziranje manifestacija i organizaciju gradilišta (Službeni glasnik Grada Zagreba 19/15, 27/15, 14/16 i 20/16).
6. Podnošenje ponude:
* ponuda se podnosi do 7. lipnja 2019..
* ponuda se podnosi u pisanome obliku Gradskom uredu za prostorno uređenje, izgradnju Grada, graditeljstvo, komunalne poslove i promet, Odsjeku za korištenje i zakup javnih površina i reklame, u zatvorenoj omotnici, s naznakom "NE OTVARAJ - JAVNI NATJEČAJ ZA DAVANJE JAVNIH POVRŠINA U ZAKUP", preporučenom pošiljkom ili neposrednom predajom u centralnu pisarnicu gradske uprave, Zagreb, Trg Stjepana Radića 1,
* ponude će se javno otvarati u prostoriji Gradske uprave Grada Zagreba, Trg Stjepana Radić 1, soba 139, dana 11. lipnja 2019., s početkom u 1200 sati,
* javnomu otvaranju ponuda imaju pravo prisustvovati ponuditelji ili njihovi ovlašteni predstavnici uz predočenje pisanog dokaza o ovlasti.
1. Ponuda za sudjelovanje u javnom natječaju mora sadržavati:
* osnovne podatke o fizičkoj osobi, fizičkoj osobi obrtniku ili pravnoj osobi (osobno ime ili naziv, OIB, IBAN i drugo),
* presliku osobne iskaznice (za fizičke osobe),
* izvadak iz sudskoga ili drugoga odgovarajućeg registra u izvorniku ili ovjerenoj preslici, ne stariji od šest (6) mjeseci od dana objave javnog natječaja,
* naziv lokacije - mjesta s naznakom namjene za koju se daje ponuda,
* dokaz o uplati jamstva za ozbiljnost ponude za sudjelovanje na javnom natječaju, koja se uplaćuje u korist Proračuna Grada Zagreba broj računa: HR3423600001813300007, model:HR68 poziv na broj:7706 – OIB-02.
* ponuđeni iznos jednokratne naknade za lokaciju – mjesto,
* javnobilježnički ovjerenu izjavu ponuditelja da nema dugovanja prema Gradu Zagrebu po bilo kojoj osnovi (komunalna naknada, komunalni doprinos, zakupnina, naknada za korištenje prostora i slično), ne stariju od 30 dana od dana objave javnog natječaja,
* potvrdu o stanju poreznog duga, ne stariju od 30 dana od dana objave javnog natječaja (dokaz da nema nepodmirenih dospjelih poreznih obveza).

Ako se ponuditelj natječe za više oglašenih lokacija - mjesta za svaku je potrebno dati odvojenu ponudu u posebnoj omotnici s naznakom u kojoj ponudi je predan izvornik ili ovjerena preslika izvornika.

1. Pravo prednosti:

Pravo prednosti za dodjelu lokacije - mjesta na javnom natječaju ostvaruju pod jednakim uvjetima osobe kojima je priznat status hrvatskog branitelja iz Domovinskog rata sukladno propisima kojima se uređuju prava hrvatskih branitelja iz Domovinskog rata i članova njihovih obitelji, ako:

* u natječajnom postupku dokaže svoj status (uz ponudu priložiti izvornik ili ovjerenu presliku potvrde Ministarstva obrane o sudjelovanju u Domovinskom ratu),
* nije korisnik mirovine ostvarene prema posebnim propisima kojima su uređena prava hrvatskih branitelja iz Domovinskog rata i članova njihovih obitelji (uz ponudu priložiti izvornik ili ovjerenu presliku potvrde Hrvatskog zavoda za mirovinsko osiguranje, ne starije od šest (6) mjeseci od dana objave javnog natječaja),
* nije u stalnome radnom odnosu (uz ponudu priložiti izvornik ili ovjerenu presliku potvrde Hrvatskog zavoda za mirovinsko osiguranje, ne starije od šest (6) mjeseci od dana objave javnog natječaja),
* prihvati najviši ponuđeni iznos jednokratne naknade za lokaciju - mjesto u javnom natječaju za postavljanje kioska.
1. Postupak javnog natječaja za dodjelu lokacije - mjesta na javnim površinama provodi Povjerenstvo za davanje javnih površina u zakup i na drugo korištenje (u daljnjem tekstu: Povjerenstvo).
2. Povjerenstvo utvrđuje najpovoljniju ponudu i podnosi prijedlog gradonačelniku o izboru najpovoljnije ponude u javnom natječaju.
3. Nepravodobne i nepotpune ponude Povjerenstvo će zaključkom odbaciti.
4. Ponude koje ne ispunjavaju uvjete javnog natječaja, Povjerenstvo će zaključkom odbiti.
5. Povjerenstvo će odbiti ponudu trgovačkog društva ako bi davanjem u zakup to trgovačko društvo i s njim povezana društva stekla više od 40% javnih površina koje se daju u zakup za postavljanje kioska na području Grada Zagreba.
6. Najpovoljnija ponuda u postupku javnog natječaja za postavljanje kioska je ponuda koja ispunjava uvjete javnog natječaja i sadrži najviši ponuđeni iznos jednokratne naknade za lokaciju - mjesto koji ne može biti niži od početnog iznosa jednokratne naknade za tu lokaciju – mjesto.
7. Ako dva ili više ponuditelja ponude jednak iznos jednokratne naknade za istu lokaciju - mjesto, Povjerenstvo će pozvati ponuditelje da u roku od 24 sata pisanim putem, u zatvorenoj omotnici, ponude novi iznos jednokratne naknade. Povjerenstvo će u nazočnosti ponuditelja otvoriti ponude i predložiti najpovoljniju ponudu.
8. Gradonačelnik, na prijedlog Povjerenstva, donosi zaključak o izboru najpovoljnije ponude koji se dostavlja svim ponuditeljima u roku od 30 dana od dana javnog otvaranja ponuda.
9. Na zaključak o izboru najpovoljnije ponude može se gradonačelniku izjaviti prigovor u roku od osam (8) dana od dana dostave zaključka.
10. Ponuditelju čija ponuda nije prihvaćena, uplaćeno jamstvo za ozbiljnost ponude vraća se najkasnije u roku od 30 dana od dana izbora najpovoljnije ponude.
11. Ponuditelju čija je ponuda utvrđena kao najpovoljnija, uplaćeno jamstvo za ozbiljnost ponude uračunava se u ponuđeni iznos jednokratne naknade za lokaciju - mjesto.
12. Ako ponuditelj čija je ponuda utvrđena kao najpovoljnija ne pristupi sklapanju ugovora o zakupu u roku od deset (10) dana od dana dostave zaključka, a svoj izostanak ne opravda ili ako odustane od sklapanja ugovora, nema pravo na povrat jamstva za ozbiljnost ponude.
13. Ako ponuditelj čija je ponuda utvrđena kao najpovoljnija ne pristupi sklapanju ugovora ili ne plati jednokratnu naknadu, gradonačelnik može, na prijedlog Povjerenstva, izabrati sljedeću najpovoljniju ponudu ponuditelja koji je prihvatio najviši ponuđeni iznos jednokratne naknade za tu lokaciju - mjesto u javnom natječaju ili raspisati novi javni natječaj za navedenu lokaciju - mjesto.
14. Fizička osoba, fizička osoba obrtnik ili pravna osoba kojoj je dodijeljena lokacija - mjesto na javnoj površini za postavljanje kioska, s Gradom Zagrebom sklapa ugovor o zakupu javne površine kao javnobilježnički akt o trošku zakupnika.
15. Zakupnik je dužan u roku od 60 dana od dana sklapanja ugovora podnijeti zahtjev za donošenje rješenja o postavljanju kioska.
16. Ako je kiosk što se postavlja na javnu površinu u vlasništvu zakupnika, zakupnik je dužan o svome trošku postaviti kiosk te podmiriti troškove priključka na komunalnu infrastrukturu.
17. Dodatne informacije mogu se dobiti na broj telefona 01/ 6101-559 radnim danima od 8,30 do 15,30 sati.